cyanic-selkie/wikianc huggingface dataset:
केदारनाथ मन्दिर
मंदिर वास्तुशिल्प
जिसके अग्र भाग पर गणेश जी की आकृति और साथ ही माँ पार्वती का श्री यंत्र विद्यमान है । ज्योतिर्लिंग पर प्राकृतिक यगयोपवित और ज्योतिर्लिंग के पृष्ठ भाग पर प्राकृतिक स्फटिक माला को आसानी से देखा जा सकता है ।श्री केदारेश्वर ज्योतिर्लिंग में नव लिंगाकार विग्रह विधमान है इस कारण इस ज्योतिर्लिंग को नव लिंग केदार भी कहा जाता है स्थानीय लोक गीतों से इसकी पुष्टि होती है । श्री केदारेश्वर ज्योतिर्लिंग के चारों ओर विशालकाय चार स्तंभ विद्यमान है जिनको चारों वेदों का धोतक माना जाता है, जिन पर विशालकाय कमलनुमा मन्दिर की छत टिकी हुई है । ज्योतिर्लिंग के पश्चिमी ओर एक अखंड दीपक है जो कई हजारों सालों से निरंतर जलता रहता है जिसकी हेर देख और निरन्तर जलते रहने की जिम्मेदारी पूर्व काल से तीर्थ पुरोहितों की है ।
गर्भ गृह की दीवारों पर सुन्दर आकर्षक फूलों और कलाकृतियों को उकर कर सजाया गया है । गर्भ गृह में स्थित चारों विशालकाय खंभों के पीछे से स्वयंभू ज्योतिर्लिंग भगवान श्री केदारेश्वर जी की परिक्रमा की जाती है । पूर्व काल में श्री केदारेश्वर ज्योतिर्लिंग के चारो ओर सुन्दर कटवे पत्थरों से निर्मित जलेरी बनाई गई थी । श्री योगेश जिन्दल, मैनेजिक डारेक्टर, काशी विश्वनाथ स्टील ,काशीपुर वालों ने मंदिर गर्भ गृह में आठ मिमी मोटी तांबे की नई जलेरी लगवाई थी (वर्ष 2003-04 )अब वतर्मान काल में जलेरी के साथ -साथ गर्भ गृह की दीवारों और मन्दिर के सभी दरवाजों को अपने तीर्थ पुरोहित की प्रेणना से किसी और दानी दाता द्वारा रजत (चाँदी) की करवा दी गई है । इसके गर्भगृह की अटारी पर सोने का मुलम्मा चढ़ा है।
मन्दिर की पूजा श्री केदारनाथ द्वादश ज्योतिर्लिगों में से एक माना जाता है। प्रात:काल में शिव-पिण्ड को प्राकृतिक रूप से स्नान कराकर उस पर घी-लेपन किया जाता है। तत्पश्चात धूप-दीप जलाकर आरती उतारी जाती है। इस समय यात्री-गण मंदिर में प्रवेश कर पूजन कर सकते हैं, लेकिन संध्या के समय भगवान का श्रृंगार किया जाता है। उन्हें विविध प्रकार के चित्ताकर्षक ढंग से सजाया जाता है। भक्तगण दूर से केवल इसका दर्शन ही कर सकते हैं।
स्थिति
मंदिर मंदाकिनी के घाट पर बना हुआ हैं भीतर घारे अन्धकार रहता है और दीपक के सहारे ही शंकर जी के दर्शन होते हैं। शिवलिंग स्वयंभू है। सम्मुख की ओर यात्री जल-पुष्पादि चढ़ाते हैं और दूसरी ओर भगवान को घृत अर्पित कर बाँह भरकर मिलते हैं, मूर्ति चार हाथ लम्बी और डेढ़ हाथ मोटी है। मंदिर के जगमोहन में द्रौपदी सहित पाँच पाण्डवों की विशाल मूर्तियाँ हैं। मंदिर के पीछे कई कुण्ड हैं, जिनमें आचमन तथा तर्पण किया जा सकता है।
केदारनाथ यात्रा
केदारनाथ धाम की यात्रा उत्तराखंड की पवित्र छोटा 5 धाम यात्रा के महत्वपूर्ण चार मंदिरों में से एक है। छोटा चार धाम यात्रा हर वर्ष आयोजित की जाती है। केदारनाथ यात्रा के अलावा अन्य मदिर बद्रीनाथ, गंगोत्री, और यमुनोत्री हैं। केदारनाथ यात्रा में शामिल होने के लिए वर्ष मदिर के खुलने की तिथि तय की जाती है। मंदिर के खुलने की तिथि हिंदू पंचांग की गणना के बाद ऊखी
केद की उद्घाटन तिथि अक्षय तृतीया के शुभ दिन और महा शिवरात्रि पर हर साल घोषित की जाती है। और केदारनाथ मंदिर की समापन तिथि हर वर्ष नवंबर के आसपास दिवाली त्योहार के बाद भाई दूज के दिन होती है। इसके बाद मंदिर के द्वार शीत काल के लिए बंद कर दिए जाते हैं।
पूजा का क्रम
भगवान की पूजाओं के क्रम में प्रात:कालिक पूजा, महाभिषेक पूजा, अभिषेक, लघु रुद्राभिषेक, षोडशोपचार पूजन, अष्टोपचार पूजन, सम्पूर्ण आरती, पाण्डव पूजा, गणेश पूजा, श्री भैरव पूजा, पार्वती जी की पूजा, शिव सहस्त्रनाम आदि प्रमुख हैं। मन्दिर-समिति द्वारा केदारनाथ मन्दिर में पूजा कराने हेतु जनता से जो दक्षिणा (शुल्क) लिया जाता है, उसमें समिति समय-समय पर परिर्वतन भी करती है।
केदारनाथ से बद्रीनाथ कैसे जाते हैं?
केदारनाथ से बद्रीनाथ की दूरी लगभग 245 किलोमीटर है। 245 किलोमीटर की दूरी में केदारनाथ से गौरीकुंड का 18 किलोमीटर का पैदल ट्रेक भी शामिल है। गौरीकुंड से 5 किलोमीटर की दूरी पर सोनप्रयाग जगह है जहाँ सभी वाहनों की पार्किंग होती है। सोनप्रयाग (केदारनाथ) से बद्रीनाथ की सड़क मार्ग दूरी तय करने में लगभग 7 से 8 घंटे का समय लग जाता है। केदारनाथ से बद्रीनाथ जाने के दो सड़क मार्ग हैं। बद्रीनाथ जाने के लिए केदारनाथ के पास फाटा, गुप्तकाशी या सिरसी हेलिपैड से हेलीकाप्टर भी बुक किया जा सकता है।
टीका टिप्पणी
क. हिन्दुओं के चार धाम हैं १.बद्रीनाथ, २.द्वारका, ३. जगन्नाथ पुरी, ५. रामेश्वरम
ख. हिन्दुओं के पंचकेदार हैं- १.केदारनाथ २.रूद्रनाथ ३.कल्पेश्वर ४.मध्येश्वर ५.तुंगनाथ
प्रेमकृष्ण खन्ना
प्रेमकृष्ण खन्ना (२ फ़रवरी १८९४ - ३ अगस्त १९९३) हिन्दुस्तान रिपब्लिकन ऐसोसिएशन के एक प्रमुख सदस्य थे और शाहजहाँपुर के रेल विभाग में ठेकेदार (काण्ट्रेक्टर) थे। काकोरी काण्ड में प्रयुक्त माउजर पिस्तौल के कारतूस इन्हीं के शस्त्र-लाइसेन्स पर खरीदे गये थे।
इन्हें ब्रिटिश सरकार ने माउजर पिस्तौल का लाइसेन्स दे रखा था। सुप्रसिद्ध क्रान्तिकारी राम प्रसाद 'बिस्मिल' से इनकी घनिष्ठ मित्रता थी। क्रान्तिकारी कार्यों के लिये वे इनका माउजर प्राय: माँग कर ले जाया करते थे। यही नहीं, आवश्यकता पडने पर कभी कभी इनके लाइसेन्स पर कारतूस भी खरीद लिया करते थे। काकोरी काण्ड में प्रयुक्त माउजर पिस्तौल के कारतूस इन्हीं के शस्त्र-लाइसेन्स पर खरीदे गये थे जिसके पर्याप्त साक्ष्य मिल जाने के कारण इन्हें ५ वर्ष की कठोर कैद की सजा  भुगतनी पडी थी। २ वर्ष तक काकोरी-काण्ड का मुकदमा चला अत: कुल मिलाकर सन १९२५ से १९३२ तक ७ वर्ष कारागार में बिताये। छूटकर आये तो आजीवन अविवाहित रहकर देश-सेवा का व्रत ले लिया। ४० वर्षाँ तक कांग्रेस की कार्यकारिणी के सदस्य रहे। कांग्रेस के टिकट पर कई वर्ष (१९६२ से १९७१ तक) लोकसभा के सांसद भी रहे। ३ अगस्त १९९३ को शाहजहाँपुर के जिला अस्पताल में उस समय प्राणान्त हुआ जब जीवन का शतक पूर्ण करने में मात्र ६ महीने शेष रह गये थे। बडे ही जीवट के व्यक्ति थे।
जीवन परिचय
पश्चिमी पंजाब में, जो अब पाकिस्तान में चला गया, डॉ॰ हरनारायण खन्ना जी सिविल सर्जन हुआ करते थे उनके सुपुत्र रामकृष्ण खन्ना ब्रिटिश इण्डियन रेलवे मॅ चीफ डिवीजनल इंजीनियर थे जिनका मुख्यालय तत्कालीन संयुक्त प्रान्त आगरा व अवध के एतिहासिक शहर शाहजहाँपुर में था। ब्रिटिश सरकार ने उन्हें रायबहादुर की उपाधि प्रदान की थी। उनकी पत्नी की कोख से २ फ़रवरी १८९४ को एक शिशु ने जन्म लिया, नाम रखा गया प्रेमकृष्ण। उस समय रामकृष्ण खन्ना लाहौर में तैनात थे और पंजाब में रेलवे के विस्तार का काम देख रहे थे।
रेलवे कांस्ट्र्क्शन कं० से आजीविका का प्रबन्ध
पुत्र प्रेमकृष्ण की रुचि बचपन से ही क्रान्तिकारियों की जीवनियाँ और विप्लवी आन्दोलनों के समाचार पढ़ने में अधिक थी विद्यालय की पढ़ाई में उसका मन प्राय: कम ही लगता था अत: जब वह बड़ा हुआ तो पिता ने ब्रिटिश सरकार से अच्छे रसूख होने के कारण उसे रेलवे कान्स्ट्रक्शन कं० में काण्ट्रेक्टरी (ठेकेदारी) का काम दिलवा दिया जिससे उसकी आजीविका का स्थायी प्रबन्ध हो सके और उसका विवाह किसी अच्छे परिवार की सुशील कन्या से किया जा सके।
पिस्तौल का लाइसेन्स
प्रेमकृष्ण खन्ना के पिताजी रायबहादुर रामकृष्ण खन्ना जब शाहजहाँपुर आ गये उन्होंने कचहरी रेलवे फाटक के समीप एक आलीशान कोठी बनवा दी जहाँ रहकर स्थायी रूप से ठेकेदारी का काम किया जा सके। चूँकि ठेकेदारी का काम जोखिम भरा होता है अत: उनके पिता ने सरकार से कहकर अपने पुत्र को उसकी व्यक्तिगत सुरक्षा के लिये एक पिस्तौल रखने का लाइसेन्स भी दिलवा दिया। प्रेमकृष्ण ने उस लाइसेन्स पर अपने लिये एक माउजर पिस्तौल खरीद लिया।
राम प्रसाद बिस्मिल के सम्पर्क में
मैनपुरी षड्यन्त्र से पूर्व ही राम प्रसाद बिस्मिल ऐसे लोगों की खोज में रहते थे जिनके पास शस्त्र हों शस्त्र रखने का लाइसेन्स हो। क्योंकि क्रान्तिकारी कार्यों में शस्त्र और गोली बारूद की आवश्यकता रहती ही है अत: खोजते-खोजते उन्हें प्रेमकृष्ण खन्ना का पता मिल गया। उन्होंने "शाहजहाँपुर सेवा समिति" में खन्ना जी को भी सम्मिलित कर लिया। यह १९१७ की बात है। बिस्मिल के तेजस्वी व्यक्तित्व से खन्ना जी इतने अधिक प्रभावित हुए कि उनके आदर्शों और आदेशों के स्वत: स्फूर्त अनुयायी बन गये।
दिल्ली कांग्रेस में पहली भागीदारी
सन १९१८ में दिल्ली के कांग्रेस अधिवेशन में शाहजहाँपुर सेवा समिति के स्वयंसेवक भी सम्मिलित हुए। इनके ग्रुप लीडर राम प्रसाद 'बिस्मिल' थे। उस समय तक यू०पी० सरकार द्वारा १९१६ में जब्त "अमरीका की स्वतन्त्रता का इतिहास" की सामग्री संकलित करके एक अन्य पुस्तक तैयार की जा चुकी थी-"अमरीका कैसे स्वाधीन हुआ?" प्रेमकृष्ण खन्ना व शाहजहाँपुर के अन्य स्वयंसेवकों ने इस पुस्तक की सैकडों प्रतियाँ कांग्रेस अधिवेशन में चिल्ला-चिल्ला कर बेच डालीं। खुफिया पुलिस को इसकी भनक लगते ही बिस्मिल ने प्रत्युपन्नमति से ओवरकोट में छुपाकर बडी चतुराई से बिक्री से शेष बची लगभग २०० पुस्तकें हटा दीं वरना अन्य स्वयंसेवकों के साथ खन्नाजी भी वहीं गिरफ्तार हो जाते।
अहमदाबाद अधिवेशन के बाद कांग्रेस से मोहभंग
सन् १९२१ के अहमदाबाद कांग्रेस अधिवेशन में रामप्रसाद'बिस्मिल' ने पूर्ण स्वराज के प्रस्ताव पर मौलाना हसरत मोहानी का खुलकर समर्थन किया और अन्ततोगत्वा गान्धी जी से पूर्ण स्वराज के लिये असहयोग आन्दोलन प्रारम्भ करने का प्रस्ताव पारित करवा कर ही माने। इस कारण वे युवाओं में काफी लोकप्रिय हो गये। समूचे देश में असहयोग आन्दोलन शुरू करने में शाहजहाँपुर के स्वयंसेवकों की अहम् भूमिका थी। खन्ना जी भी उस अधिवेशन में सम्मिलित हुए किन्तु वहाँ जो कुछ हुआ उसे देखकर उनका कांग्रेस से मोहभंग हो गया। उसके बाद सन् १९२२ में जब चौरीचौरा काण्ड के पश्चात् किसी से परामर्श किये बिना गान्धी जी ने डिक्टेटरशिप दिखाते हुए असहयोग आन्दोलन वापस ले लिया तो १९२२ की गया कांग्रेस में खन्नाजी ने व उनके साथियों ने बिस्मिल के साथ कन्धे से कन्धा भिडाकर गान्धी जी का ऐसा विरोध किया कि कांग्रेस में फिर दो विचारधारायें बन गयीं - एक उदारवादी या लिबरल और दूसरी विद्रोही या रिबेलियन। गान्धी जी विद्रोही विचारधारा के नवयुवकों को कांग्रेस की आम सभाओं में विरोध करने के कारण हमेशा हुल्लड़बाज कहा करते थे।
क्रान्तिकारी दल के गठन में सहयोग
फरवरी १९२२ चौरीचौरा काण्ड से घबराकर गान्धीजी ने जब असहयोग आन्दोलन वापस ले लिया तो खन्नाजी भी राम प्रसाद 'बिस्मिल' के नेतृत्व में कांग्रेस पार्टी से अलग हो गये और पूरे देश में "रिवोलूशनरी पार्टी ऑफ इण्डिया" का संगठन खडा करने में तन-मन-धन से जुट गये। शाहजहाँपुर से बहुत बडी संख्या में नवयुवक पार्टी से जुडे। इतना ही नहीं, यू०पी० में बरेली से दामोदर स्वरूप सेठ, बनारस से मन्मथनाथ गुप्त, राजेन्द्र नाथ लाहिडी व चन्द्रशेखर आजाद भी दल में शामिल हो गये। शाहजहाँपुर से अशफाक उल्ला खाँ व ठाकुर रोशन सिंह इनके साथ कन्धे से कन्धा मिलाकर काम करने के लिये आगे आये। पार्टी के लिये शस्त्र जुटाने और कारतूस आदि उपलब्ध कराने में खन्नाजी ने जी-जान से सहयोग किया।
काकोरी काण्ड में भूमिका
२६ सितम्बर १९२५ को खन्नाजी के घर की तलाशी पुलिस सब-इन्स्पेक्टर फसाहत हुसैन द्वारा ली गयी जिसमें एक लाइसेन्सी माउजर पिस्तौल तथा कारतूस बरामद हुए। पुलिस ने असलाह और लाइसेन्स सभी अपने कब्जे में ले लिये। मुखबिर बनारसीलाल की सूचना पर सी०आई०डी० इन्स्पेक्टर मि० हार्टन ने कानपुर के शस्त्र विक्रेता मेसर्स विश्वास एण्ड कम्पनी के रजिस्टर की जाँच की। रजिस्टर से पता चला कि १४ फ़रवरी १९२४ से ५ जनवरी १९२५ के बीच प्रेमकृष्ण खन्ना ने १५० कारतूस खरीदे। रजिस्टर पर ७ अगस्त १९२४ की एक प्रविष्टि की फारेन्सिक जाँच करने पर यह पाया गया कि प्रेमकृष्ण खन्ना के हस्ताक्षर राम प्रसाद 'बिस्मिल' की हस्तलिपि में थे। मुकदमें में खन्नाजी को काकोरी षड्यन्त्र में बिस्मिल का सहयोग करने के लिये ५ वर्ष की कडी सजा का आदेश न्यायालय द्वारा दिया गया।
पिता के विरोध के बावजूद कांग्रेस में सहयोग
पुलिस ने यह प्रमाणित करने की चेष्ठा की कि रामप्रसाद जी खन्ना जी की इसी पिस्तौल से निशाना लगाना सीखते थेऔर इन्हीं के नाम से लाये गये कारतूस रेल डकैती में प्रयोग किये गये। पुलिस ने इन्हें पथभ्रष्ठ करने की बहुत चेष्ठा की परन्तु सब व्यर्थ सिद्ध हुई। पिता के क्रोध की रंचमात्र भी परवाह किये बिना ये अपने मार्ग पर डटे रहे। चूँकि बिस्मिल ने अपनी आत्मकथा में समस्त देशवासियों से देशहित में केवल एक पार्टी (कांग्रेस) के लिये काम करने का सन्देश दिया था जेल से रिहायी के बाद आपने कांग्रेस आन्दोलन में पूरे तौर से योग दिया। किसान संगठन और सामाजिक विसंगतियाँ दूर करने के लिये वे जीवन भर संघर्ष करते रहे। कांग्रेस के टिकट पर दो बार संसद-सदस्य भी रहे और कांग्रेस पार्टी को क्रान्तिकारियों के लक्ष्य पर चलाने के लिये सतत प्रयत्नशील रहे ।
अन्य संकल्पित परियोजनाएँ
उपरोक्त प्रकल्पों के क्रियान्वयन में खन्नाजी को जिन महान विभूतियों से शुभ कामनायें, सहयोग व आशीर्वाद मिला उनमें भारत के तत्कालीन प्रधानमन्त्री लाल बहादुर शास्त्री व इन्दिरा गान्धी उत्तर प्रदेश के तत्कालीन मुख्यमन्त्री चन्द्रभानु गुप्त तथा सम्पूर्णानन्द एवं राजस्थान के तत्कालीन मुख्यमन्त्री मोहनलाल सुखाडिया के नाम उल्लेखनीय हैं। इसके अतिरिक्त दो अन्य परियोजनाओं का प्रारूप भी वे अपने जीवन काल में कर गये थे-(१) काकोरी शहीद डिग्री कालेज जलालाबाद (शाहजहाँपुर) तथा (२) शहीदे-आजम पं० राम प्रसाद 'बिस्मिल' स्मृति भवन एवं क्रान्तिकारी संग्रहालय (शाहजहाँपुर)।
इसके लिये उन्होंने उस समय (सन १९९१ में) १६ लाख रुपये नकद, बहादुरगंज शाहजहाँपुर का तलौआ का मैदान, जिस पर बिस्मिल स्मृति भवन व क्रान्तिकारी संग्रहालय बनाने की उनकी योजना शामिल थी; रजिस्टर्ड वसीयतनामे के तहत अपनी समस्त चल अचल सम्पत्ति ट्रस्ट के नाम कर दी थी।
स्मृति भवन व संग्रहालय तो नहीं बना, हाँ जलालाबाद में उनके नाम पर "प्रेम किशन खन्ना राजकीय डिग्री कालेज" अवश्य बन गया। शाहजहाँपुर में खिरनी बाग स्थित राम प्रसाद 'बिस्मिल' का जन्म स्थान आज भी किसी व्यक्ति के पास है। उसे न तो उत्तर प्रदेश सरकार और न ही भारत सरकार कोई प्रयास करके राष्ट्रीय धरोहर घोषित कर सकी। जब दिल्ली के बल्लीमारान मोहल्ले में मिर्जा गालिब की हवेली का पुनरुद्धार व शानदार कायाकल्प केन्द्र सरकार कर सकती है तो बिस्मिल सरीखे क्रान्तिपुरुष का क्यों नहीं?
स्वतन्त्रता सेनानियों के लिये आजीवन संघर्ष
उन्होंने केवल कांग्रेस के लिये ही नहीं अपितु स्वतन्त्रता सेनानियों के कल्याण के लिये भी बडा काम किया। दो-दो बार उत्तर प्रदेश विधान सभा तथा केन्द्रीय लोक सभा के सदस्य तो रहे ही उ०प्र० स्वतन्त्रता संग्राम सेनानी संगठन एवं उ०प्र० स्वतन्त्रता संग्राम सेनानी कल्याण परिषद के अध्यक्ष पद का दायित्व भी वे मृत्यु पर्यन्त निभाते रहे। ३ अगस्त १९९३ को शाहजहाँपुर के जिला अस्पताल में उनका निधन उस समय हुआ जब वे अपने जीवन का शतक ठोकने ही वाले थे। यदि ६ महीने और जिन्दा रह जाते तो २ फ़रवरी १९९४ को पूर्णायु का सौभाग्य प्राप्त करते।
चॆन्नकेशापुरं (कडप)
चॆन्नकेशापुरं (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
मिदिउरा गाँव, हंडिया (इलाहाबाद)
मिदिउरा हंडिया,प्रयागराज, उत्तर प्रदेश स्थित एक गाँव है।
हरिपुर बच्ची, लालकुआँ तहसील
हरिपुर बच्ची, लालकुआँ तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
गोस्वामी
गोस्वामी एक भारतीय ब्राह्मण उपनाम है। इसके अतिरिक्त गोसाईं, गुसाईं इत्यादि वर्तनी एवं उच्चारण भेद भी मिलते हैं।
इस उपनाम वाले कुछ प्रमुख लोग निम्नवत हैं:
अत्यधिक निम्न घनत्व कोलेस्ट्रॉल
कोलेस्ट्रॉल रक्त में घुलनशील नहीं होता है। उसका कोशिकाओं तक एवं उनसे वापस परिवहन लिपोप्रोटींस नामक वाहकों द्वारा किया जाता है। निम्न-घनत्व लिपोप्रोटीन या एलडीएल, बुरे कोलेस्ट्रॉल के नाम से जाना जाता है। उच्च-घनत्व लिपोप्रोटीन या एचडीएल, अच्छे कोलेस्ट्रॉल के नाम से जाना जाता है। ट्राइग्लीसिराइड्स एवं Lp (a) कोलेस्ट्रॉल के साथ ये दो प्रकार के लिपिड, कुल कोलेस्ट्रॉल की मात्रा बनाते हैं, जिसे रक्त परीक्षण के द्वारा ज्ञात किया जा सकता है।
अतिन्यून घनत्व लिपोप्रोटीन (वेरी लो डेनसिटी लिपोप्रोटीन्स) शरीर में लिवर से ऊतकों और इंद्रियों के बीच कोलेस्ट्रॉल को ले जाता है। वी एल डी एल कोलेस्ट्रॉल, एल डी एल कोलेस्ट्रॉल से ज्यादा हानिकारक होता है। यह हृदय रोगों का कारण बनता है।
गडथ-वनेल०I, पौडी तहसील
गडथ-वनेल०I, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
संख्या रेखा
संख्या रेखा या वास्तविक रेखा एक सरल रेखा है जिसका उपयोग वास्तविक संख्याओं (धन पूर्णांक, ऋण पूर्णांक, परिमेय संख्याएं, अपरिमेय संख्याएँ आदि) को प्रदर्शित करने के लिये किया जाता है। इस रेखा पर वास्तविक संख्याएँ एक बिन्दु के रूप में दिखायी जातीं हैं। उदाहरण के लिये, पार्श्व चित्र में कुछ संख्याएं (0, 1, 2, -2, -1, पाई, e आदि) संख्या रेखा पर दिखायी गयीं हैं।
अग्निशेखर
अग्निशेखर हिन्दी लेखक एवं साहित्यकार हैं। वो मूल रूप से कश्मीर के हैं। उनका कविता संग्रह जवाहर टनल काफी प्रसिद्ध हुआ। इस पुस्तक को वर्ष २०१२ में जम्मू सरकार द्वारा सर्वश्रेष्ठ पुस्तक के रूप में चुना गया था। हालांकि उन्होंने बाद में यह पुरस्कार लेने से मना कर दिया।
रवि (संगीत निर्देशक)
रवि शंकर शर्मा (3 मार्च 1926 – 7 मार्च 2012), अक्सर रवि के रूप में संबोधित किये जाते, एक भारतीय संगीत निर्देशक थे। उन्होंने कई हिन्दी और मलयालम फिल्मों के लिये संगीत रचना की। हिन्दी सिनेमा में सफल कैरियर के बाद, उन्होंने 1970 से 1982 तक के लिए अवकाश ले लिया। बाद में बॉम्बे रवि नाम के साथ उन्होंने सफल वापसी की। उनका निधन 7 मार्च 2012 को मुम्बई में 86 वर्ष की आयु में हो गया।
1982 में उन्होंने निकाह से वापसी की। इस फिल्म के लिये सलमा आग़ा को फ़िल्मफ़ेयर सर्वश्रेष्ठ पार्श्व गायिका पुरस्कार मिला था। हिन्दी फिल्मों में उन्हें बलदेव राज चोपड़ा की फिल्मों में संगीत देने के लिये जाना जाता है। महेन्द्र कपूर को लोकप्रिय पार्श्व गायक बनाने में भी उनका योगदान था। इस वक्त वो साहिर लुधियानवी को गीतकार के रूप में लेते थे और उनकी जोड़ी ने कई यादगार गीत निर्मित किये हैं। रवि ही एकमात्र ऐसे संगीतकार थे। जो पहले गीत लिखवाते थे फिर उन्हें संगीतवद्ध करते थे। जिस कारण उनके बनाये तक़रीबन सभी गीत अत्यधिक कर्णप्रिय और लोकप्रिय रहे।
जीवनी
रवि का जन्म 3 मार्च 1926 ई. को दिल्ली में हुआ था। शास्त्रीय संगीत में उनका कोई औपचारिक प्रशिक्षण नहीं था; इसके बजाय उन्होंने अपने पिता के भजन गाकर संगीत सीखा। उन्होंने खुद को हारमोनियम और अन्य शास्त्रीय वाद्ययंत्र बजाना सिखाया और अपने परिवार का समर्थन करने के लिए एक इलेक्ट्रीशियन के रूप में काम किया। 1950 में उन्होंने बॉम्बे में शिफ्ट होने और एक पेशेवर गायक बनने का फैसला किया। पहले रवि बेघर थे, सड़कों पर रहता थे और रात में 'मलाड रेलवे स्टेशन' पर सोते थे।
1952 में, रवि को हेमंत कुमार ने खोजा था जिन्होंने उन्हें फिल्म "आनंदमठ" से पहला ब्रेक दिया। 'वंदेमातरम' गीत में बैकिंग गायन के लिए काम पर रखा था। इसके बाद उन्होंने पीछे मुड़कर नहीं देखा और संगीत की अनेक बारीक़ियाँ सीखीं। बाद में रवि ने बतौर संगीतकार अपनी अलग पहचान बनाई और अनेक फ़िल्मों में यादगार गीत दिए और इन फ़िल्मों के लिए फ़िल्मफ़ेयर नामांकन प्राप्त किए: चौदहवीं का चाँद (1960), दो बदन (1966), हमराज़ (1967), आँखें (1968), और निकाह (1982)। उन्होंने घराना (1961) और खानदान (1965) के लिए फ़िल्मफेयर पुरस्कार जीते। उनकी अन्य सफल फ़िल्मों में "वक़्त", "नील कमल" और "गुमराह" शामिल हैं। उनके कुछ गाने "आज मेरे यार की शादी है", "बाबुल की दुआएँ लेती जा", "डोली चढ़ के दुल्हन ससुराल चली" और "मेरा यार बन है दूल्हा और फूल खिले हैं दिल के" आदि शादी के समारोहों में बहुत लोकप्रिय हुए।
रवि उन संगीत निर्देशकों में से एक थे, जिन्होंने आशा भोंसले के करियर को, "तोरा मन दरपन कहलाये", "आगे भी जाने ना तू" और "सुन ले पुकार" जैसे गीतों से सजाया था। उन्होंने महेंद्र कपूर को बॉलीवुड में एक लोकप्रिय गायक बनाने में भी महत्वपूर्ण भूमिका निभाई थी। 1950 और 1960 के दशक के दौरान हिंदी फ़िल्मों में एक सफल कैरियर के बाद, उन्होंने 1970 से 1982 तक एक लंबा ब्रेक लिया। 1982 में, उन्होंने हिंदी फ़िल्म "निकाह" के लिए संगीत दिया, और फ़िल्म के गीत, "दिल के अरमां आँसुओं में बह गए" से मुख्य गीत अभिनेत्री व गायिका सलमा आगा ने गाया और उन्होंने फ़िल्मफेयर बेस्ट फीमेल प्लेबैक अवार्ड जीता।
अनुराधा (1960 फ़िल्म)
संक्षेप
अनुराधा रॉय (लीला नायडू) एक गायिका/नर्तकी है, उन्हें डॉ निर्मल चौधरी(बलराज साहनी) से प्रेम हो जाता है। पिता की मर्जी के विरुद्ध वे डॉ चौधरी से विवाह करती हैं और एक पुत्री की माँ बनती है। डॉ चौधरी एक छोटे से गाँव में लोगों की दिन रात सेवा करते हैं और उनके पास अपने परिवार के लिये बिल्कुल समय नहीं है। ऐसे में एक दिन दीपक (अभि भट्टाचार्य) उनकी जिन्दगी में आते हैं और अनुराधा को समझा बुझा कर फिर से कलकत्ता जाने के लिये राजी करते हैं। अंत में प्रेम की जीत होती है, यानी अनुराधा अपने पति डॉ निर्मल चौधरी को छोड़ कर नहीं जातीं। इस फिल्म में कलाकारों के अभिनय के अलावा एक चीज और भी खास है और वह है सुप्रसिद्ध सितार वादक पंडित रविशंकर का मधुर संगीत।
रवि (संगीत निर्देशक)
जीवनी
1980 के दशक में, उन्होंने मलयालम (और कुछ हिंदी) फ़िल्मों में बॉम्बे रवि के रूप में एक संगीत निर्देशक के रूप में वापसी की। 1986 के दौरान, मलयालम निर्देशक हरिहरन ने उन्हें यह वापसी करने के लिए मना लिया। पहली फ़िल्म "पंचगनी" थी। "सगरंगले" और "आ रात्री माँजू पोई" (यसुदास और चित्रा द्वारा गाया गया) गाने हिट थे। उसी वर्ष, हरिहरन का नक्षत्रशंग भी सामने आया और उसी फिल्म के गीत मंजलप्रसादुम के लिए चित्रा ने अपना दूसरा राष्ट्रीय पुरस्कार जीता। 1989 में रिलीज़ हुई मलयालम फिल्म "वैशाली" के सभी गाने सुपर हिट थे और इसी फ़िल्म के गीत "इन्दुपुष्पम चूडी नीलकम" के लिए चित्रा ने अपना तीसरा राष्ट्रीय पुरस्कार जीता। रवि, हरिहरन मलयालम फ़िल्मों में एक स्थिर थे और उनके संयोजन को मलयालम में सर्वश्रेष्ठ माना जाता है। रवि ने दक्षिण भारतीय बैनर द्वारा निर्मित कई फ़िल्मों के लिए रचना की है: "घूँघट", "घराना", "गृहस्थी", "औरत", "समाज को बदल डालो" (मिथुन), "मेहरबान", "दो कलियाँ" (एवीएम), "भरोसा", ख़ानदान (वसु फ़िल्म्स) आदि प्रमुख रहीं।
अनुराधा (1960 फ़िल्म)
मुख्य कलाकार
फिल्म के मुख्य कलाकार थे बलराज साहनी, अभि भट्टाचार्य, नासिर हुसैन, हरि शिवदासानी और असित सेन की पर सही मायनों में यह फिल्म थी खूबसूरत अभिनेत्री लीला नायडू की।
रवि (संगीत निर्देशक)
जीवनी
रवि का सबसे उल्लेखनीय काम चोपड़ा बंधुओं के साथ है। "गुमराह" से उन्होंने लगातार गीतकार साहिर लुधियानवी के साथ काम किया। "वक़्त", "हमराज़", "आदमी और इन्सान", "धुन्ध", "निकाह" और "देहलीज़" उनकी सर्वकालिक हिट फ़िल्मों में से थे। वह साहिर के साथ बहुत सहज थे और उनकी शायरी के साथ "आजकल", "काजल", "अंकल", "नीलकमल", "दो कलियाँ", "अमानत", "गंगा तेरा पानी अमृत", "एक महल हो सपनो का" आदि के लिए भी उन्होंने खूबसूरत गाने दिए।
अनुराधा (1960 फ़िल्म)
संगीत
पंडित रविशंकर
रवि (संगीत निर्देशक)
व्यक्तिगत जीवन
रवि की पत्नी कांति, जिनसे उन्होंने 1946 में शादी की, 1986 में उनका निधन हो गया। उनकी दो बेटियां वीना और छाया तथा एक बेटा अजय है। उनके बेटे अजय का विवाह वर्षा उसगांवकर से हुआ, जो मराठी और हिंदी फ़िल्मों की एक अभिनेत्री है। मुंबई में ही 7 मार्च 2012 को 86 वर्ष की अवस्था में हृदय गति रुक जाने ने इस महान संगीतकार ने संसार से आँखें मूंद लीं।
अनुराधा (1960 फ़िल्म)
नामांकन और पुरस्कार
गोल्डेन बियर बर्लिन १९६१
प्रोटिअस (उपग्रह)
प्रोटिअस सौर मण्डल के आठवे ग्रह वरुण का एक उपग्रह है। यह वरुण के सारे उपग्रहों में से दूसरा सबसे बड़ा है। प्रोटिअस का औसत व्यास ४०० किमी है और इसका अकार थोड़ा बेढंगा है (यानि गोल नहीं है)। इसकी ज़मीन उबड़-खाबड़ है और इसपर कुछ ऊँचाइयाँ २० किमी तक की देखी गयी हैं। उल्का-पिंडों के गिरने से इस पर कई गढढे भी हैं और ऐसे सब से बड़े गढढे की चौड़ाई २०० किमी है। इस उपग्रह का रंग गढ़ा प्रतीत होता है। वैज्ञानिकों का अनुमान है के वरुण का यह चन्द्रमा वरुण के साथ-साथ निर्मित नहीं हुआ था, बल्कि उस मलबे के कुछ जमावड़े से बन गया है जब वरुण नें अपने से पास गुज़रते हुए ट्राइटन को अपने शक्तिशाली गुरुत्वाकर्षण के क़ब्ज़े में लेकर उसे अपना उपग्रह बना लिया। उस दौरान वरुण के इर्द-गिर्द घूम रहे पुराने उपग्रहों में गुरुत्वकर्षण के बदलते प्रभाव से काफ़ी टकराव हुए थे जिनसे वे उपग्रह ध्वस्त हो गए और अपना मलबा छोड़ गए और प्रोटिअस उसी का नतीजा है।
अन्य भाषाओँ में
प्रोटिअस को अंग्रेज़ी में "Proteus" कहते हैं।
पेलिकनीफोरमीज़
पेलिकनीफोरमीज़ (Pelecaniformes) मध्यम और बड़े आकार के जलपक्षियों का एक जीववैज्ञानिक गण है। इसकी सदस्य जातियाँ विश्वभर में पाई जाती हैं।
कूपर्स कैम्प
कूपर्स कैम्प (Cooper's Camp) भारत के पश्चिम बंगाल राज्य के नदिया ज़िले में स्थित एक नगर है।
चतुर्वेदी
चतुर्वेदी ब्राह्मण जाति का एक उपनाम है जो उनके लिए प्रयुक्त होता है जिनके पूर्वजों ने चारों वेदों को पढ़ा और उसमें पूर्णता प्राप्त कर ली है। इन्हें चौबे भी कहा जाता है।
चतुर्वेदी उपनाम वाले लोगों में निम्नलिखित भी शामिल हैं:
सेपोन, असम
सेपोन (Sepon) भारत के असम राज्य में स्थित एक शहर है। यह नगर डिब्रूगढ़ ज़िले और शिवसागर ज़िले के बीच बंटा हुआ है। राष्ट्रीय राजमार्ग २ इसे दो भागों में विभाजित करता है, जो इन दो ज़िलों में हैं।
विवरण
सेपोन चाय बागान और गाँवों से घिरा हुआ है। यहाँ एक छोटा रेल स्टेशन है। शहर में कई शिक्षा संस्थाएँ हैं, जिनमें सेपोन कॉलेज, सेपोन उच्च विद्यालय, सेपोन जातीय विद्यापीठ, इत्यादि शामिल हैं। शहर में पंजाब नैशनल बैंक की एक शाखा है।
चन्द्रकान्ता
चन्द्रकान्ता निम्न में से कोई एक हो सकता है:
चॆन्नमनेनिपल्लॆ (कडप)
चॆन्नमनेनिपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
कांधूलिमारी
कांधूलिमारी ग्राम असम राज्य के नागांव जिले की ढिंग तहसील में स्थित है
मरवाडा-नांद०२, पौडी तहसील
मरवाडा-नांद०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
कनाप, अल्मोडा तहसील
कनाप, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
एडविना माउंटबेटन
एडविना सिंथिया एनेट माउंटबेटन, बर्मा की काउंटेस माउंटबेटन  (१८ नवंबर १९०१ - २१ फरवरी १९६०) एक अंग्रेजी उत्तराधिकारिणी, सोशलाइट, राहत कार्यकर्ता था बर्मा के पहले अर्ल माउंटबेटन, लुई माउंटबेटन की पत्नी के रूप में भारत की आखिरी वाइसरीइन थी।
जीवन
एडविना सिंथिया एनेट एशले का जन्म १८ नवंबर १९०१ को हुआ। उनके पिता विल्फ्रेड विलियम एशले और माता अमालिया मेरी मौड कैसल थी। १९३२ में उनके पिता बैरन माउंट टेंपल घोशीत हुए और आगे चल कर ब्रिटेन की संसद सदस्य भी रहे। उनकी माता अमालिया के पिता अर्नेस्ट कैसल यूरोप में सबसे अमीर और सबसे शक्तिशाली पुरुषों में से एक थे। कैसल, कैसल की पत्नी और अमालिया की मृत्यु के कारण कैसल की सारी जायदाद एडविना को मिली।
१८ जुलाई १९२२ को सेंट मार्गरेट्स चर्च, वेस्टमिंस्टर में एडविना ने लुईस माउंटबेटन से शादी की। इस धुमधाम से मनाई शादी में कई नामचिन लोग थे जैसे कि राजकुमार एडवर्ड, विन्स्डोर का ड्युक, राजकुमार फ़िलिप, एडिनबर्ग के ड्यूक, मैरी ऑफ टैक और डेनमार्क की एलेक्जेंड्रा । एडविना की दो बेटियां थी, एक पेट्रिसीया नॅचबुल और दुसरी पमेला हिक्क माउंटबेटन। पमेला ने अपनी किताब डाॅटर ऑफ एम्पायर:लाईफ ॲज ए माउंटबेटन में ये कबुला के, हां, मेरी माँ लेडी एडविना माउंटबेटन और जवाहरलाल नेहरू के बीच में गहरे प्रेम संबंध थे, और उन्होंने ये अच्छी तरह से महसूस भी किया था।
बेल बोइंग वी-२२ ऑस्प्री
बेल बोइंग वी -22 ऑस्प्री(अंग्रेजी:V-22 Osprey) एक अमेरिकी बहु-मिशन, टिल्टरोटर सैन्य विमान है जिसमें ऊर्ध्वाधर टेकऑफ़ और लैंडिंग, और शॉर्ट टेकऑफ़ और लैंडिंग क्षमता दोनों हैं। यह टर्बोप्रॉप विमान की लंबी दूरी, उच्च गति क्रूज प्रदर्शन के साथ एक पारंपरिक हेलीकॉप्टर की कार्यक्षमता को संयोजित करने के लिए डिज़ाइन किया गया है।
विकास
शुरुआत में इसमे बहुत सारी त्रुटियाँ आईं, जिन्हे बाद में सुधारा गया।
बनावट
ऑस्प्री दुनिया का पहला प्रोडक्शन टिल्ट-रोटर विमान है, जिसमें प्रत्येक विंगटिप पर एक तीन-ब्लेडेड प्रॉप-रोटर, टर्बोप्रॉप इंजन और ट्रांसमिशन नसैल लगे होते हैं।
बांग्लादेश राइफल्स विद्रोह
बांग्लादेश राइफल्स विद्रोह (जिसे पिलखाना त्रासदी भी कहा जाता है) बांग्लादेश राइफल्स (बीडीआर) के एक वर्ग द्वारा 25 और 26 फरवरी 2009 को ढाका में किया गया एक विद्रोह था, जो मुख्य रूप से बांग्लादेश की सीमाओं की रक्षा करने वाला एक अर्धसैनिक बल था। विद्रोही बीडीआर सैनिकों ने पिलखाना में बीडीआर मुख्यालय पर कब्जा कर लिया, जिसमें बीडीआर के महानिदेशक शकील अहमद सहित 56 अन्य सैन्य अधिकारी और 17 नागरिक मारे गए। उन्होंने नागरिकों पर भी गोलीबारी की, उनके कई अधिकारियों और उनके परिवारों को बंधक बना लिया, संपत्ति को नुकसान पहुंचाया और कीमती सामान लूट लिया  । दूसरे दिन तक अशांति 12 अन्य कस्बों और शहरों में फैल गई थी। विद्रोह समाप्त हो गया क्योंकि विद्रोहियों ने अपने हथियारों को आत्मसमर्पण कर दिया और सरकार के साथ विचार-विमर्श और वार्ता की एक श्रृंखला के बाद बंधकों को रिहा कर दिया। प्रधान मंत्री शेख हसीना, जो विद्रोह से दो महीने से भी कम समय पहले कार्यालय में लौटी थी, की विद्रोह से निपटने के लिए घरेलू और अंतरराष्ट्रीय स्तर पर व्यापक रूप से प्रशंसा की गई थी, हालांकि कुछ लोगों ने बीडीआर राइफल्स परिसर के सशस्त्र छापे का आदेश नहीं देने के लिए उनकी आलोचना की थी। <i id="mwLw">द डेली स्टार ने</i> "उसकी स्थिति को संभालने की सराहना की, जिसके परिणामस्वरूप एक और रक्तबीज को रोका गया"।
5 नवंबर 2013 को, ढाका मेट्रोपॉलिटन सेशंस कोर्ट ने 152 लोगों को मौत की सजा और 161 को आजीवन कारावास की सजा सुनाई; अन्य 256 लोगों को विद्रोह में शामिल होने के लिए तीन से दस साल के बीच की सजा मिली। अदालत ने 277 लोगों को भी बरी कर दिया, जिन पर आरोप लगाए गए थे। ह्यूमन राइट्स वॉच, एमनेस्टी इंटरनेशनल और यूनाइटेड नेशंस हाई कमीशन फॉर ह्यूमन राइट्स द्वारा लगाए गए आरोपों के अनुसार, वकीलों तक समय पर पहुंच के बिना अनुचित सामूहिक परीक्षणों के रूप में परीक्षणों की निंदा की गई और "क्रूर बदला लेने की इच्छा को पूरा करने के लिए डिज़ाइन किया गया लगता है"।
चावला
चावला सिंधी हिंदू/सिख समुदाय और पंजाबी/सिख समुदाय की जाति खत्री में आने वाली उपनाम है।
संरक्षित जैवमंडलों का विश्व नेटवर्क
यूनेस्को के संरक्षित जैवमंडलों के विश्व नेटवर्क के अंतर्गत अंतरराष्ट्रीय स्तर पर निर्दिष्ट वो संरक्षित क्षेत्र आते हैं जिन्हें संरक्षित जैवमंडल कहा जाता है और जिनका उद्देश्य मानव और प्रकृति के बीच एक संतुलित संबंध को प्रदर्शित करना है।
नेटवर्क
नेटवर्क का संचालक कार्यक्रम, मानव और संरक्षित जैवमंडल कार्यक्रम (MAB), हालांकि 1977 में स्थापित किया गया था, लेकिन यूनेस्को ने 1976 से ही संरक्षित जैवमंडलों को निर्दिष्ट करना शुरू कर दिया था। आज तक इस कार्यक्रम के अंतर्गत पूरे विश्व के 109 देशों में संरक्षित जैवमंडलों की संख्या 564 तक पहुँच गयी है। कार्यक्रम का उद्देश्य सिर्फ प्रकृति का संरक्षण करना ही नहीं बल्कि मानव और प्रकृति के बीच एक संतुलित संबंध स्थापित करना भी है, इसी कारण कुछ संरक्षित जैवमंडलों को सूची से निकाला गया है जबकि कुछ का स्तर संशोधित किया गया है। ''1 स्पेन और मोरक्को के बीच बंटे भूमध्यसागरीय क्षेत्र के अंतरमहाद्वीपीय संरक्षित जैवमंडल, शामिल हैं
चिकित्सा सूचनाविज्ञान
स्वास्थ्य सेवाओं के क्षेत्र में प्रयुक्त सूचनाविज्ञान को चिकित्सा सूचनाविज्ञान (Health informatics या medical informatics, nursing informatics) कहते हैं। यह एक अन्तरविषयी क्षेत्र है जो स्वास्थ्य सूचना प्रौद्योगिकी का उपयोग करके स्वास्थ्य सेवा को अधिक गुणवत्तपूर्ण एवं अधिक दक्ष (कम खर्चीला तथा अधिक उपलब्ध) बनाता है। चिकित्सा सूचनाविज्ञान के अन्तर्गत सूचना विज्ञान, कम्प्यूटर विज्ञान, समाज विज्ञान, प्रबन्धन शास्त्र, आदि आते हैं।
चिकित्सा सूचनाविज्ञान के अन्तर्गत आने वाले कुछ औजार ये हैं- कम्प्यूटर, चिकित्सा मार्गदर्शन (clinical guidelines), आयुर्विज्ञान की शब्दावली तथा सूचना और संचार प्रौद्योगिकी आदि। चिकित्सा सूचनाविज्ञान का उपयोग नर्सिंग, नैदानिक सेवा, दन्तचिकित्सा, फार्मेसी, लोकस्वास्थ्य, व्यावसायिक चिकित्सा, भौतिक चिकित्सा, जैवचिकित्सीय अनुसंधान, वैकल्पिक चिकित्सा आदि क्षेत्रों में होता है।
मियाँ पट्टी गाँव, हंडिया (इलाहाबाद)
मियाँ पट्टी हंडिया, इलाहाबाद, उत्तर प्रदेश स्थित एक गाँव है।
मोन्टाना
मोन्टाना का पूर्वी हिस्सा 1803 में अमेरिका ने फ्रांस से खरीदा था। पश्चिमी हिस्सा ब्रिटेन के साथ 1846 में की गई संधि से अमेरिका के हाथ आया। 1889 में 41वें राज्य के रूप में इसे संघ में शामिल किया गया। मोन्टाना की अनुमानित जनसंख्या 2015 में 10,32,949 है। 94% जनता अंग्रेज़ी भाषा बोलती है जो राज्य की अधिकारिक भाषा भी है।
पॉल वल्लास
पॉल गस्ट वल्लास (जन्म 10 जून, 1953) एक अमेरिकी राजनेता और पूर्व शिक्षा अधीक्षक हैं। डेमोक्रेटिक पार्टी के एक सदस्य, उन्होंने ब्रिजपोर्ट पब्लिक स्कूल और लुइसियाना के रिकवरी स्कूल जिले के अधीक्षक, फिलाडेल्फिया के स्कूल जिले और शिकागो पब्लिक स्कूल दोनों के सीईओ और शिकागो शहर के लिए एक बजट निदेशक के रूप में कार्य किया।
ऐनी लॉक
ऐनी लॉक (Anne Locke; 1530 – 1590 के बाद) एक अंगरेज कवयित्री, अनुवादिका और काल्विनिस्ट संप्रदाय की उल्लेखनीय धार्मिक व्यक्तिव थी। ऐसा माना जाता है कि सॉनेट सीक्वेंस प्रकाशित कराने वाली यह पहली महिला थी और इस रचना का शीर्षक अ मेडिटेशन ऑफ पॆनिटेंट सिनर (A Meditation of a Penitent Sinner) था, जो 1560 में प्रकाशित हुई।
पॉल वल्लास
वल्लास 2023 सिटी ऑफ़ शिकागो मेयर चुनाव में एक उम्मीदवार है। वह 28 फरवरी को पहले दौर में पहले स्थान पर रहे, और इसलिए 4 अप्रैल, 2023 को होने वाले अपवाह चुनाव के लिए आगे बढ़े।
ऐनी लॉक
जीवन
ऐनी लॉक के पिता का नाम स्टीफन वोगन था जो एक व्यापारी और प्रोटेस्टेंट पुनर्गठन का साथ देने वालों में से एक थे जबकि ऐनी की माता मारगेरेट गुइनेट एक रेशम कारिगर (सिल्कवूमन) थी और ऐनी बोलिन, कात्रिन पार्र आदि के लिए ट्यूडर कोर्ट में काम करती थी। ऐनी लॉक अपने माता-पता की संतानों में सबसे बड़ी थी और भाई स्टीफन और बहन जेन उनसे उम्र में छोटे थे।
१५४० में उसकी माँ का देहाँत हो गया। उसके बाद अन्न की पिता ने बहुत खोज के बाद बच्चों के लिये मिस्टर कोब को अध्यापक नियमित किया जो फ्रेन्च, लाटिन और ग्रीक में निपुण था। उसने दूसरी शादी मारजरी ब्रिन्क्लो से की। उसका देहाँत २५ दिसंबर १५४९ में हुआ।
मेडिटेशन ओफ अ पेनिटेंट सिन्नर
आन्न लोक्क की सानिट अनुक्रम उनकी सबसे लोक-प्रिय कृति कही गयी थी। उसका प्रकाशन १५६० मैं हुई। लोक्क ने जान काल्विन की प्रसंगों के अनुवादन के साथ कातरिन ब्रान्डन, जो सफोक की रानी थी, के निष्ठा का पत्र भी शामिल किया। जनवरी १५, १५६० को इसको "स्टेशनरस् रेगिस्टर" में डाला गया जो विरोधक और सुधारवादी साहित्य छापने के लिये प्रसिद्ध था। ये सानिट पाँच प्रारंभिक सानेट से शुरू होता है जो "ड प्रिफेस, एक्स्प्रेसिंग ड रेमैनिंग २१ सामे" के शीर्षक के नाम पर प्रकाशित किया गया था। आन्न लाक्क शायद सर थामस व्याट्ट से प्रभावित थी जब उसनी शोकसूचक स्तोत्र लिखी। दोनों स्तोत्र के एक वाक्य से एक सानेट रचना करते थे। लोक्क के परिवार बहुत बडी थी। उसके पिता स्टीफन वोगन एक सोदागर थी और हेन्री ड ४ के राजनयिक ऐजेंट भि थे। अन्ने की सौतिली माँ हेन्र्री ब्रिन्न्क्लो की विधवा थी।
नोट
<references group="lower-alpha"/>
सोयुज टीएमए १२
सोयुज टीएमए १२ एक वर्तमान सोयूज अंतरिक्ष मिशन है जो अंतर्राष्ट्रीय अंतरिक्ष केंद्र की उड़ान पर है जिसे सोयुज एफजी रॉकेट द्वारा ११:१६ मिनट यूटीसी पर ८ अप्रैल २००८ को छोड़ा गया। इसके अंतरिक्ष स्टेशन पर पहुँचने का नियत समय १० अप्रैल २००८ को तय है।
नारद मुनि
नारद मुनि, (तमिल}:தேவர்ஷி நாரத) हिन्दु शास्त्रों के अनुसार, ब्रह्मा के छः पुत्रों में से छठे है। उन्होने कठिन तपस्या से ब्रह्मर्षि पद प्राप्त किया । वे भगवान विष्णु के अनन्य भक्तों में से एक माने जाते है। साथ ही वे भगवान विष्णु के अवतार हैं |
देवर्षि नारद धर्म के प्रचार तथा लोक-कल्याण हेतु सदैव प्रयत्नशील रहते हैं। शास्त्रों में इन्हें भगवान का मन कहा गया है। इसी कारण सभी युगों में, सभी लोकों में, समस्त विद्याओं में, समाज के सभी वर्गो में नारद जी का सदा से एक महत्त्वपूर्ण स्थान रहा है। मात्र देवताओं ने ही नहीं, वरन् दानवों ने भी उन्हें सदैव आदर किया है। समय-समय पर सभी ने उनसे परामर्श लिया है। श्रीमद्भगवद्गीता के दशम अध्याय के २६वें श्लोक में स्वयं भगवान श्रीकृष्ण ने इनकी महत्ता को स्वीकार करते हुए कहा है - देवर्षीणाम् च नारद:। देवर्षियों में मैं नारद हूं। श्रीमद्भागवत महापुराणका कथन है, सृष्टि में भगवान ने देवर्षि नारद के रूप में तीसरा अवतार ग्रहण किया और सात्वततंत्र (जिसे नारद-पांचरात्र भी कहते हैं) का उपदेश दिया जिसमें सत्कर्मो के द्वारा भव-बंधन से मुक्ति का मार्ग दिखाया गया है। नारद जी मुनियों के देवता थे और इस प्रकार, उन्हें ऋषिराज के नाम से भी जाना जाता था।
इसी पुराण में आगे लिखा है कि धर्म, पुलस्त्य, क्रतु, पुलह, प्रत्यूष, प्रभास और कश्यप - इनके पुत्रों को देवर्षि का पद प्राप्त हुआ। धर्म के पुत्र नर एवं नारायण, क्रतु के पुत्र बालखिल्यगण, पुलह के पुत्र कर्दम, पुलस्त्य के पुत्र कुबेर, प्रत्यूष के पुत्र अचल, कश्यप के पुत्र नारद और पर्वत देवर्षि माने गए, किंतु जनसाधारण देवर्षि के रूप में केवल नारद जी को ही जानता है। उनकी जैसी प्रसिद्धि किसी और को नहीं मिली। वायुपुराण में बताए गए देवर्षि के सारे लक्षण नारदजी में पूर्णत:घटित होते हैं।
विभिन्न धर्मग्रन्थों में
नारद मुनि को देवर्षि कहा गया है। विभिन्न धर्मग्रन्थों में इनका उल्लेख आता है। कुछ उल्लेख निम्न हैं:
ऐंटोनोव एन-32
ऐंटोनोव एन-32 (Antonov An-32 एक दो इंजन वाला सैन्य यातायात विमान है।
लॉर्ड एम्हर्स्ट
लॉर्ड एम्हर्स्ट फोर्ट विलियम प्रेसिडेंसी के गवर्नर जनरल रहे थे।
चीता (बहुविकल्पी)
चीता एक प्राणी है।
चौधरी
चौधरी एक भारतीय उपनाम है जो उत्तरी भारत मध्य भारत और पाकिस्तान के कुछ हिस्सों में प्रयुक्त होता है। चौधरी एक परंपरागत उपाधि है जोकि भूस्वामीयो (जमींदारों) द्वारा उपयोग करी जाती है अधिकतर इसे धारण करने वाले गारी, गुर्जर, जाट, रोड समुदाय केे ही है । मुख्यतः
चॆन्नमुक्कपल्लॆ (कडप)
चॆन्नमुक्कपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
चौधरी
चौधरी का अर्थ होता है प्रधान मुखिया जो कि गांव और समाज में न्याय दिलाने का कार्य करता है एवं अन्याय से लड़ता है ।
चौधरी एक दानी, त्यागी और महान जाति विशेष वर्ग है ।
फ्रेया डेविस
फ्रेया डेविस (जन्म 27 अक्टूबर 1995) एक अंग्रेजी क्रिकेटर है जो ससेक्स, वेस्टर्न स्टॉर्म और इंग्लैंड के लिए खेलती है। 2010 में, चौदह साल की उम्र में, उसने चार्लोट एडवर्ड्स का विकेट लेकर ससेक्स के लिए पदार्पण किया। डेविस ने अपने काउंटी के लिए 70 से अधिक खेल खेले हैं।
गडकोट-प०मनि०२, पौडी तहसील
गडकोट-प०मनि०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
थ्रेसकियोरनिथिडाए
थ्रेसकियोरनिथिडाए (Threskiornithidae) मध्यम और बड़े आकार के जलपक्षियों का एक जीववैज्ञानिक कुल है। इसकी 34 ज्ञात सदस्य जातियाँ हैं, जो बाज़ा (आइबिस) और चम्मचचोंच (स्पूनबिल) में विभाजित हैं।
चवांगफाई
चवांगफाई (Chavangphai) भारत के मणिपुर के तेंगनोउपल ज़िले का एक गाँव है। यह भारत व म्यान्मार सीमा पर स्थित है।
आवागमन
राष्ट्रीय राजमार्ग १०२ यहाँ से गुज़रता है और इसे सड़क द्वारा कई स्थानों से जोड़ता है।
द्वालीसेरा, कनालीछीना तहसील
द्वालीसेरा, कनालीछीना तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
चन्द्रा
एक भारतीय उपनाम।
आदिपुरुष
आदिपुरुष (अनुवाद: प्रथम मनुष्य) 2023 की भारतीय बॉलीवुड फिल्म है, जो रामायण से प्रेरित है। यह फिल्म ओम राउत द्वारा निर्देशित और टी-सीरीज़ फिल्म्स और रेट्रोफाइल्स द्वारा निर्मित है इस फिल्म को हिंदी और तेलुगु भाषाओं में एक साथ फिल्माई गई, फिल्म में प्रभास ( श्री राम ) कृति सेनन ( माता सीता ) और सैफ अली खान  ( रावण ) के रूप में हैं। ₹ 500 करोड़ (US$63 मिलियन) के बजट पर निर्मित , आदिपुरुष अब तक की सबसे महंगी भारतीय फिल्मों में से एक है इस फिल्म की मुख्य फोटोग्राफी फरवरी 2021 में शुरू हुई, और नवंबर 2021 में समाप्त हुई, जिसमें प्राथमिक फिल्मांकन मुंबई में हो रहा था । यह फिल्म 16 जून 2023 को सभी सिनेमा घरों में रिलीज़ हुई ।
विकास
=आदिपुरुष, हिंदू महाकाव्य रामायण का एक रूपांतरण, 18 अगस्त 2020 को एक प्रचार पोस्टर के माध्यम से घोषित किया गया था। प्रभास ने ओम राउत के निर्देशन में भगवान राम का किरदार निभाया है, जिन्होंने पहले पीरियड एक्शन फिल्म तन्हाजी (2020) का निर्देशन किया था।  ओम राउत 1996 की जापानी फिल्म रामायण: द लीजेंड ऑफ प्रिंस राम से प्रभावित थे और उन्हें आधुनिक तकनीक का उपयोग करके रामायण को अनुकूलित करने के लिए प्रेरित किया गया था । राउत ने भारत में COVID-19 लॉकडाउन के बीच पटकथा लिखी । प्रभास को तुरंत प्रोजेक्ट पसंद आया और प्रोडक्शन कंपनी टी-सीरीज़ फिल्म्स प्रोजेक्ट के लिए बोर्ड पर थी।
500 करोड़ (US$66 मिलियन) के बजट के साथ आदिपुरुष अब तक की सबसे महंगी भारतीय फिल्मों में से एक है। दृश्य प्रभावों पर ₹ 250 करोड़ (US$33 मिलियन) खर्च किए जाने का अनुमान है ।  इसे हिंदी और तेलुगु भाषाओं में एक साथ शूट किया गया है, और इसे 3डी में फिल्माया गया है ।
ढलाई
सितंबर 2020 में, निर्माताओं ने खुलासा किया कि प्रभास भगवान राम का चित्रण कर रहे हैं, जिनके चरित्र का नाम बाद में राघव के रूप में सामने आया था।  सैफ अली खान, जो पहले से ही राउत की तन्हाजी में एक प्रतिपक्षी के रूप में काम कर चुके हैं, को लंकेश नाम के साथ रावण की भूमिका के लिए साइन किया गया है ।  अनुष्का शेट्टी , अनुष्का शर्मा , कियारा आडवाणी और कीर्ति सुरेश को देवी सीता की भूमिका के लिए संपर्क किए जाने की अफवाहों के बाद , नवंबर 2020 में यह बताया गया कि कृति सनोन भूमिका को निबंधित करने के लिए कास्ट किया गया है; चार महीने बाद मार्च 2021 में निर्माताओं ने फिल्म में उनके शामिल होने की पुष्टि की।  सनी सिंह जो फरवरी 2021 में सेट पर शामिल हुए, भगवान राम के छोटे भाई लक्ष्मण की भूमिका निभा रहे हैं ।
फिल्माने
आदिपुरुष के लिए मोशन कैप्चर शूट 19 जनवरी 2021 को शुरू हुआ।  मुहूर्त शॉट और औपचारिक लॉन्च 2 फरवरी 2021 को मुंबई, भारत में किया गया।  जैसा कि निर्माताओं ने बताया, उस दिन फिल्म की मुख्य फोटोग्राफी शुरू हुई।  उसी दिन मुंबई में फिल्मांकन स्थल पर एक भीषण आग दुर्घटना हुई।  आग लगने की वजह से एक ही तरह से डुप्लीकेट सेट बनाए गए थे।  अक्टूबर 2021 में, सैफ अली खान और कृति सनोन ने शूटिंग पूरी की।  नवंबर 2021 में, प्रभास भीलपेटा हुआ शूट।  10 नवंबर 2021 को फिल्म की पूरी शूटिंग पूरी कर ली गई है।
रिलीज़
आदिपुरुष 16 जनवरी 2023 को नाटकीय रूप से रिलीज़ होने वाली है।  यह पहले 11 अगस्त 2022 को रिलीज़ होने वाली थी, लेकिन बाद में लाल सिंह चड्ढा की रिलीज़ के कारण इसे स्थगित कर दिया गया ।  यह तमिल, मलयालम , कन्नड़ और अन्य कई भारतीय और अंतर्राष्ट्रीय भाषाओं में डब संस्करणों के साथ तेलुगु और हिंदी में रिलीज़ होने वाली है ।
समीक्षा
द इंडियन एक्सप्रेस की शुभ्रा गुप्ता ने आदिपुरूष फिल्म की पटकथा और दृश्यों की आलोचना करते हुए, इस फिल्म को 5 में से 1.5 स्टार दिए, और इस फिल्म को "भद्दे कंप्यूटर ग्राफिक्स की एक शृंखला जो बेकार बॉलीवुडिया अंदाज से सरोबोर" के रूप में वर्णित किया।  कोइमोई के उमेश पोनवानी ने आदिपुरुष को 5 में से 2 स्टार ही दिए और फिल्म बनाने की दृष्टि और फिल्म के कंप्यूटर ग्राफिक्स-सीजीआई की आलोचना की, और फिल्म को "अनुसंधान की कमी, एक त्रुटिपूर्ण सोच व दृष्टि है और सीजीआई जो आपके मस्तिष्क पर गहरा आघात पहुंचाता है, जो ओम राउत इस आकार की एक परियोजना को पूरा करने के लिए एक भी विभाग में महारत हासिल करने में विफल रहे।" के रूप में वर्णित किया।
विवाद
वैश्विक स्तर पर फ़िल्म ने पहले ३ दिन लगातार अच्छा व्यवसाय किया लेकिन इसके संवादों, अनावश्यक दृश्यों, खराब पटकथा के लिए विवादों में रही, फ़िल्म पर नकारात्मक समीक्षा का असर पड़ा, सोशल मीडिया से लेकर न्यूज़ चैनल ने सभी ने आपत्ति दर्ज की हालांकि अब विवादों के संवाद बदले गए हैं।
बन्दी प्रत्यक्षीकरण
बंदी प्रत्यक्षीकरण (लातिनी: habeas corpus, हेबियस कॉर्पस, "(हमारा आदेश है कि) आपके पास शरीर है") एक प्रकार का क़ानूनी आज्ञापत्र (writ, रिट) होता है जिसके द्वारा किसी ग़ैर-क़ानूनी कारणों से गिरफ़्तार व्यक्ति को रिहाई मिल सकती है। बंदी प्रत्यक्षीकरण आज्ञापत्र अदालत द्वारा पुलिस या अन्य गिरफ़्तार करने वाली राजकीय संस्था को यह आदेश जारी करता है कि बंदी को अदालत में पेश किया जाए और उसके विरुद्ध लगे हुए आरोपों को अदालत को बताया जाए। यह आज्ञापत्र गिरफ़्तार हुआ व्यक्ति स्वयं या उसका कोई सहयोगी (जैसे कि उसका वकील) न्यायलय से याचना करके प्राप्त कर सकता है। पुराने ज़माने में पुलिस पर कोई लगाम नहीं थी और वे किसी भी साधारण नागरिक को गिरफ़्तार कर लें तो किसी को भी जवाबदेह नहीं होते थे। बंदी प्रत्यक्षीकरण का सिद्धांत ऐसी मनमानियों पर रोक लगाकर साधारण नागरिकों को सुरक्षा देता है। मूलतः यह अंग्रेज़ी कानून में उत्पन्न हुई एक सुविधा थी जो अब विश्व के कई देशों में फैल गई है। ब्रिटिश विधिवेत्ता अल्बर्ट वेन डाईसी ने लिखा है कि बंदी प्रत्यक्षीकरण के अधिनियमों "में कोई सिद्धांत घोषित नहीं और कोई अधिकार परिभाषित नहीं, लेकिन वास्तव में ये व्यक्तिगत स्वतंत्रता की ज़मानत देने वाले सौ संवैधानिक अनुच्छेदों की बराबरी रखते हैं।"
अधिकांश देशों में बंदी प्रत्यक्षीकरण की प्रक्रिया को राष्ट्रीय आपातकाल के समय में निलंबित किया जा सकता है। अधिकांश नागरिक कानून न्यायालयों में, तुलनीय प्रावधान मौजूद हैं, परन्तु उन्हें "बंदी प्रत्यक्षीकरण" नहीं कहा जा सकता है। बंदी प्रत्यक्षीकरण का प्रादेश "असाधारण", "आम कानून", या "परमाधिकार प्रादेश" कहे जाने वालों में से एक है, जो न्यायालय द्वारा राष्ट्र के भीतर अधीन न्यायालयों और सार्वजनिक अधिकारियों को नियंत्रित करने के उद्देश्य से राजा के नाम पर ऐतिहासिक रूप से जारी किया जाता था। अन्य ऐसे परमाधिकार प्रादेशों में सबसे आम है क्वो वारंटो (अधिकारपृच्छा प्रादेश), प्रोहिबिटो (निषेधादेश), मेंडेमस (परमादेश), प्रोसिडेंडो और सरोरि (उत्प्रेषणादेश). जब 13 मूल अमेरिकी उपनिवेशों ने स्वतंत्रता की घोषणा की और एक ऐसे संवैधानिक गणतंत्र बन गए जिसमें लोगों की प्रभुसत्ता होती है, तो किसी भी व्यक्ति के पास, जनता के नाम पर, इस प्रकार के प्रादेशों को आरंभ करने का अधिकार आ गया।
ऐसी याचिकाओं की प्राप्य प्रक्रिया केवल नागरिक या आपराधिक नहीं है, क्योंकि वे गैर प्राधिकारी की अवधारणा को समाविष्ट करता है। अधिकारी जो प्रतिवादी होता है, उस पर यह ज़िम्मेदारी होती है कि वह कुछ करने या ना करने के स्वयं के अधिकार को साबित करे. इसमें असफल होने पर, अदालत को याचिकाकर्ता के लिए निर्णय लेना जरुरी है, जो केवल एक संबद्ध पार्टी ना होकर, कोई भी व्यक्ति हो सकता है। यह एक दीवानी प्रक्रिया में एक प्रस्ताव से भिन्न है जिसमें प्रस्तावकर्ता के पास मज़बूत सबूत और प्रमाण-भार होना चाहिए.
व्युत्पत्ति और रूप
कानूनी ग्रंथों में बंदी प्रत्यक्षीकरण के अधिकार को पूर्ण रूप में हैबियस कॉरपस एड सबजीसीएन्डम  या कभी-कभार एड सबजीसीएन्डम एट रेसिपिएंडम  कहा जाता है। इस नाम को मध्यकालीन लैटिन में प्रादेश के कार्यकारी शब्द से लिया गया है:
''Praecipimus tibi quod corpus A.B. in prisona nostra sub custodia tua detentum, ut dicitur, una cum die et causa captionis et detentionis suae, quocumque nomine praedictus A.B. censeatur in eadem, habeas coram nobis ... ad subjiciendum et recipiendum ea quae curia nostra de eo adtunc et ibidem ordinare contigerit in hac parte. Et hoc nullatenus omittatis periculo incumbente. Et habeas ibi hoc breve.'
We command you, that the body of A.B. in Our prison under your custody detained, as it is said, together with the day and cause of his taking and detention, by whatsoever name the said A.B. may be known therein, you have at our Court ... to undergo and to receive that which our Court shall then and there consider and order in that behalf. Hereof in no way fail, at your peril. And have you then there this writ.
प्रादेश में बंदी प्रत्यक्षीकरण शब्द निर्देशात्मक अर्थ ("आपके पास है।..") में नहीं है, बल्कि संभाव्य में है (विशेष रूप से इच्छा शक्ति संभाव्य):"हम आदेश देते हैं कि आपके पास है ...". इस प्रादेश के सम्पूर्ण नाम का प्रयोग अक्सर इसे इसी तरह के प्राचीन प्रादेशों से अलग पहचानने के लिए किया जाता है:
बंदी प्रत्यक्षीकरण के प्रादेश का मूल रूप, जिसे अब अंग्रेजी में लिखा जाता है, कुछ सदियों के दौरान थोड़ा बदल गया है जिसे निम्न उदाहरण से देखा जा सकता है:
VICTORIA by the Grace of God, of the United Kingdom of Great Britain and Ireland Queen, Defender of the Faith, to J.K., Keeper of our Gaol of Jersey, in the Island of Jersey, and to J.C. Viscount of said Island, Greeting.
We command you that you have the body of C.C.W. detained in our prison under your custody, as it is said, together with the day and cause of his being taken and detained, by whatsoever name he may be called or known, in our Court before us, at Westminster, on the 18th day of January next, to undergo and receive all and singular such matters and things which our said Court shall then and there consider of him in this behalf; and have there then this Writ.
We command you that the body of Charles L. Craig, in your custody detained, as it is said, together with the day and cause of his caption and detention, you safely have before Honorable Martin T. Manton, United States Circuit Judge for the Second Judicial Circuit, within the circuit and district aforesaid, to do and receive all and singular those things which the said judge shall then and there consider of him in this behalf; and have you then and there this writ.
Witness the Honorable Martin T. Manton, United States Circuit Judge for the Second Judicial Circuit, this 24th day of February, 1921, and in the 145th year of the Independence of the United States of America.
इंग्लैंड में बंदी प्रत्यक्षीकरण का इतिहास
बंदी प्रत्यक्षीकरण के लिए नींव 1215 के मैग्ना कार्टा द्वारा रखी गई थी। ब्लैकस्टोन, हैबियस कॉरपस एड सबजीसीएन्डम के प्रथम दर्ज उपयोग को 1305 में किंग एडवर्ड I के शासनकाल के दौरान उल्लिखित करते हैं। हालांकि, समान प्रभाव वाले प्रादेशों को 12वीं शताब्दी में हेनरी द्वितीय के शासनकाल में जारी किया गया था। ब्लैकस्टोन ने प्रादेश के आधार को समझाते हुए कहा:
The King is at all times entitled to have an account, why the liberty of any of his subjects is restrained, wherever that restraint may be inflicted.
बंदी प्रत्यक्षीकरण के प्रादेश को जारी करने की प्रक्रिया को पहली बार बंदी प्रत्यक्षीकरण अधिनियम 1679 द्वारा संहिताबद्ध किया गया, जिसे उन न्यायिक आदेशों के बाद किया गया जिसने प्रादेश की प्रभावशीलता को प्रतिबंधित किया था। 1640 में एक पूर्व अधिनियम को उस आदेश को उलटने के लिए पारित किया गया था जिसमें यह प्रावधान था कि राजा का आदेश बंदी प्रत्यक्षीकरण याचिका का पर्याप्त जवाब था।
और जैसा अभी है उस वक्त, बंदी प्रत्यक्षीकरण का प्रादेश को प्रभुसत्ता के नाम पर एक उच्च अदालत द्वारा जारी किया जाता था और उसमें प्राप्तकर्ता (एक निचली अदालत, मुखिया, या निजी व्यक्ति) के लिए कैदी को शाही कानूनी अदालत के सामने पेश करने का आदेश होता था। एक बंदी प्रत्यक्षीकरण याचिका को खुद कैदी द्वारा या उसकी ओर से एक तृतीय पक्ष द्वारा बनाया जा सकता है और बंदी प्रत्यक्षीकरण अधिनियमों के परिणामस्वरूप, इससे कोई फर्क नहीं पड़ता कि अदालत का सत्र चालू है या नहीं, क्योंकि याचिका को एक न्यायाधीश को पेश किया जा सकता है।
18वीं सदी से निजी व्यक्तियों द्वारा गैर-कानूनी नजरबंदी के मामलों में भी इस प्रादेश का इस्तेमाल किया जाता रहा है, सबसे प्रसिद्द रूप से सॉमर्सेट प्रकरण में (1771), जहां अश्वेत दास सॉमर्सेट को मुक्त करने का आदेश दिया गया था, विख्यात शब्दों को उद्धृत किया गया है (या गलत उद्धृत किया गया है, सॉमर्सेट प्रकरण देखिये):
The air of England has long been too pure for a slave, and every man is free who breathes it.
बंदी प्रत्यक्षीकरण के विशेषाधिकार को अंग्रेज़ी इतिहास के दौरान कई बार निलंबित या प्रतिबंधित किया गया है, सबसे हाल ही में 18वीं और 19वीं शताब्दियों के दौरान. हालांकि अभियोग के बिना नजरबंदी को उसी समय से क़ानून द्वारा प्राधिकृत किया गया है, उदाहरण के लिए दो विश्व युद्धों और उत्तरी आयरलैंड में संकट के दौरान बंदी प्रत्यक्षीकरण की प्रक्रिया ऐसे नज़रबंदियों के लिए आधुनिक समय में तकनीकी रूप से हमेशा उपलब्ध बनी रही. चूंकि बंदी प्रत्यक्षीकरण, एक कैदी के निरोध की कानूनी वैधता जांचने के लिए केवल एक प्रक्रियात्मक साधन है, जब तक यह निरोध संसद के अधिनियम के अनुसार है, बंदी प्रत्यक्षीकरण की याचिका असफल हो जाएगी. मानवाधिकार अधिनियम 1998 के पारित होने के बाद से अदालतें, संसद के किसी अधिनियम को मानवाधिकार पर यूरोपीय परंपरा के साथ असंगत घोषित करने में सक्षम हो गईं. हालांकि, असंगति की इस तरह की किसी घोषणा का कोई तत्काल कानूनी प्रभाव नहीं होता जब तक इस पर सरकार की कार्रवाई ना हो.
बंदी प्रत्यक्षीकरण के प्रादेश के फैसले का अर्थ है कि कैदी के कारावास की वैधता को निर्धारित करने के लिए उसे अदालत में लाया जाता है। हालांकि, प्रादेश को तुरंत जारी करने और संरक्षक द्वारा इसे वापस करने के इंतज़ार की बजाय इंग्लैंड में आधुनिक अभ्यास के तहत यह होता है कि मूल आवेदन के बाद एक सुनवाई होती है जिसमें दोनों दल मौजूद होते हैं ताकि बिना कोई प्रादेश जारी किए निरोध की वैधता का निर्णय हो सके. अगर निरोध को अवैध पाया जाता है तो, कैदी को आमतौर पर रिहा कर दिया जाता है या अदालत के आदेश द्वारा उसे उसके समक्ष बिना पेश किये जमानत मिल जाती है। राज्य द्वारा कैद किये गए व्यक्तियों के लिए यह भी संभव है कि वे न्यायिक समीक्षा के लिए याचिका कर सकें और गैर-राज्य संस्थाओं द्वारा कैद किये गए व्यक्ति निषेधाज्ञा के लिए आवेदन कर सकते हैं।